ไฟแนนซ์ทูเดย์
...หลังจากชื่อ ธัชพล กาญจนกูล รองผู้อำนวยการธนาคารออมสิน หลุดโผการเมืองไม่ได้ขึ้นเป็นผู้อำนวยการคนใหม่ ทางคณะกรรมการสรรหาก็ดึงเรื่องประกาศรับสมัครออกไป เพื่อให้ธัชพลนั่งในตำแหน่งรักษาการผู้อำนวยการธนาคารออมสินให้นานที่สุด
9 ส.ค. 2555

...หลังจากชื่อ ธัชพล กาญจนกูล รองผู้อำนวยการธนาคารออมสิน หลุดโผการเมืองไม่ได้ขึ้นเป็นผู้อำนวยการคนใหม่ ทางคณะกรรมการสรรหาก็ดึงเรื่องประกาศรับสมัครออกไป เพื่อให้ธัชพลนั่งในตำแหน่งรักษาการผู้อำนวยการธนาคารออมสินให้นานที่สุด
...สำหรับชื่อที่การเมืองให้เป็นผู้อำนวยการธนาคารออมสินคนใหม่หนีไม่พ้น วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) ที่ตอนนี้ลูกน้องเก่าจากออมสินวิ่งให้ข้อมูลปัญหาต่างๆ ของธนาคารที่ต้องเข้าไปสางเป็นอันดับแรกเรียบร้อย
...ด้าน โสฬส สาครวิศว กรรมการผู้จัดการธนาคารพัฒนาวิสาหกิจขนาด กลางและขนาดย่อมแห่งประเทศไทย (เอสเอ็มอีแบงก์) จะยังลาออกจากเอสเอ็มอีแบงก์ไม่ได้ แต่ก็มีรายชื่อไปสมัครเป็นกรรมการผู้จัดการธนาคารกรุงไทยเรียบร้อยแล้ว
...พร้อมเต็มที่สำหรับ ทนุศักดิ์ เล็กอุทัย รมช.คลัง ในการเดินสาย “กระทรวงการคลังพบประชาชน” ประชาสัมพันธ์โครงการประชานิยมต่างๆ ที่รัฐบาลดำเนินการมาและจะทำต่อไป มีการวางกำหนดหลังจากรัฐบาลแถลงผลงาน 1 ปี จะเริ่มเดินสายทันที
...ฉลองภพ สุสังกร์กาญจน์ นักวิชาการเกียรติคุณ สถาบันวิจัยเพื่อการพัฒนาประเทศไทย (ทีดีอาร์ไอ) อดีต รมว.คลัง ออกมาเป็นห่วง 3 นโยบายรัฐบาลที่จะสร้างปัญหาในอนาคตคือ การรับจำนำข้าว การขึ้นค่าจ้าง 300 บาท และการโอนหนี้กองทุนฟื้นฟูให้แบงก์ชาติ รัฐบาลได้ยินแล้วแสลงใจก็ต้องเปิดใจกว้างรับฟัง
...ขณะที่ผลการวิจัยล่าสุดของ นิพนธ์ พัวพงศกร ประธานทีดีอาร์ไอ กล่าวว่า โครงการรับจำนำข้าวของรัฐบาลจะขาดทุน 9 หมื่นล้านบาท ถึง 1.1 แสนล้านบาท ไม่รวมกับค่าดอกเบี้ยกู้มารับจำนำอีกปีละ 5,000 ล้านบาท และการทุจริตที่ประเมินค่าไม่ได้